

VLADA REPUBLIKE HRVATSKE

Zagreb, 1. veljače 2019.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
|  **Predlagatelj:** | Ministarstvo zaštite okoliša i energetike |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog zaključka u vezi s projektom izgradnje Centra za gospodarenje otpadom Lučino razdolje |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

PRIJEDLOG

 Na temelju članka 31. stavka 3. Zakona o Vladi Republike Hrvatske (Narodne novine, br. 150/11, 119/14, 93/16 i 116/18), Vlada Republike Hrvatske je na sjednici održanoj dana \_\_\_\_\_\_\_\_ 2018. godine donijela

**Z A K L J U Č A K**

1. Podržava se projekt izgradnje Centra za gospodarenje otpadom Lučino razdolje.
2. Zadužuje se Ministarstvo zaštite okoliša i energetike da u suradnji s Fondom za zaštitu okoliša i energetsku učinkovitost prati realizaciju projekta iz točke I. ovoga Zaključka.

Klasa:

Urbroj:

Zagreb, 1. veljače 2019.

PREDSJEDNIK

mr. sc. Andrej Plenković

**O b r a z l o ž e n j e**

Ovim Zaključkom podržava se projekt izgradnje Centra za gospodarenje otpadom (CGO) Lučino razdolje na području Dubrovačko neretvanske županije.

Projekt CGO Lučino razolje važan je dio cjelovitog sustava gospodarenja otpadom u Dubrovačko neretvanskoj županiji, rješava se pitanje zbrinjavanja miješanog komunalnog otpada, preostalog nakon odvojenog prikupljanja reciklabilnog dijela komunalnog otpada, s područja cijele županije.

Priprema dokumentacije za projekt CGO Lučino razdolje je u završnoj fazi, te se do kraja ožujka 2019. godine planira provesti postupak izravne dodjele bespovratnih sredstava, koji zajedno provode Ministarstvo zaštite okoliša i energetike/Posredničko tijelo razine 1 (MZOE/PT1) i Fond za zaštitu okoliša i energetsku učinkovitost/Posredničko tijelo razine 2 (FZOEU/PT2).

Postupak dodjele završit će se donošenjem odluke MZOE-a o financiranju projekta CGO Lučino razdolje, nakon čega se potpisuje ugovor o dodjeli bespovratnih sredstava između MZOE/PT1, FZOEU/PT2 i Agencije za gospodarenje otpadom d.o.o. kao korisnika projekta.

Ukupna vrijednost projekta CGO Lučino razdolje procjenjuje se na 376.299.955 HRK, uključujući i 287.764.903 HRK troškova koji su prihvatljivi za sufinanciranje EU. Od tog iznosa kroz Operativni program Konkurentnost i kohezija 2014.-2020. planira se osigurati 208.179.200 HRK ili 72,34% sredstava.